Creativitate și iubire pentru cărți. Zeci de elevi din 9 județe, la Festivalul-Concurs de la Liceul „Nicolae Bălcescu” din Cluj. FOTO
Sâmbătă, 11 mai 2024, la Liceul Teoretic ,,Nicolae Bălcescu”, din Cluj-Napoca, s-a desfășurat a treia ediție a Festivalului-Concurs Interjudețean Literar Eco.Video.Moda.Lego. Elevii din 9 județe au reușit să treacă de proba eliminatorie.
Fiecare echipă, formată din patru membri, a ales o carte și a creat, apoi, un produs media prin care să o promoveze/ Foto: IȘJ Cluj
Sâmbătă, 11 mai 2024, la Liceul Teoretic ,,Nicolae Bălcescu”, din Cluj-Napoca, s-a desfășurat a treia ediție a Festivalului-Concurs Interjudețean Literar Eco.Video.Moda.Lego. (Ecvilemo), înscris în Calendarul Proiectelor de Educație Extrașcolară Regionale și Interjudețene 2024.
Un concurs care implică creativitatea tinerilor
Având ca obiectiv principal promovarea lecturii, proiectul propune deschideri interdisciplinare, căci implică atât competențele digitale, cât și pe cele de sensibilizare în ceea ce privește mediul înconjurător. Astfel, elevi din 20 de județe au acceptat provocarea de a citi cărțile propuse și de a participa, online, la un test de lectură, care a reprezentat proba eliminatorie a concursului.
Nivelul 1: clasele a V-a și a VI-a
- Copiii de făină, Anne Fine
- Vacanța lui Nor, Ileana și Maria Surducan
- Olguța și marea demascare, Alex Moldovan
- Val și Cetatea sufletelor, Ana Alfianu
Nivel 2: clasele a VII-a și a VIII-a
- Insula orfanilor, Laurel Snyder
- Fahrenheit 451, Ray Bradbury
- Pasărea albă, R.J. Palacio
- Cum am supraviețuit clasei a VIII-a, Robert Ersten
25 de echipe din 9 județe s-au calificat
S-au clasificat 25 de echipe, din nouă județe. Fiecare echipă, formată din patru membri, a ales o carte și a creat, apoi, un produs media prin care să o promoveze. Au urmat probele desfășurate fizic.
La prima dintre ele, membrii juriului au adresat concurenților întrebări legate de produsul media creat (tehnici de realizare, coloană sonoră, imagini etc.).
La proba a doua, a fost testată capacitatea de a găsi argumente pro și contra pentru o afirmație extrasă din cartea selectată.
Proba a treia a vizat creativitatea elevilor, fiindcă au trebuit să confecționeze costume din materiale reciclabile.
Comisia de jurizare a fost formată din:
- Inspector de Limba și Literatura Română, Smaranda Graur
- Inspector Școlar pentru Educație Permanentă și Activități Extrașcolare, Amalia Gurzău
- Aurelia Câmpean, președinte al Asociației Learn and Vision
- Roxana Truță, Director la Librăriile Cărturești
- Ancuța Roman, scriitoare
- profesoara Laura Bindean
- profesoara Sorinela Giloan
- profesoara Ramona Sim
- profesoara Felicia Pălăcian
- profesoara Georgeta Rarinca,
- profesoara Ileana Oneț
- profesoara Alexandrina Giurgiu
- profesoara Ioana Oprea
- profesoara Constanța Stăncescu
- profesoara Gabriela Copaciu
- profesor Alexandru Ciurean
- Laura Achim, profesor pentru învățământul primar
- Laura Neciu, profesor pentru învățământul primar
- Adriana Șcheau, profesor pentru învățământul primar
- Ioana Urșuț, profesor pentru învățământul primar.
„Reușita proiectului se datorează entuziasmului profesorilor din echipa de management director prof. Zamfir Marinela Violeta, director adjunct Teodorescu Iulian, director adjunct Rad Ciprian, prof. Borza Emilia, prof. Năsăudean Nicoleta (persoana de contact în cadrul proiectului) și a celor din echipa de implementare, prof. Bindean Laura, prof. Sim Ramona, prof. Pălăcian Felicia, prof. Copaciu Elena Gabriel, prof. Berindeiu Nicolae, prof. Oprea Ioana, prof. Chereș Adriana. Premiile au fost oferite de sponsorii noștri, Librăriile Cărturești, Asociația Descoperă-ți pasiunea în IT și Asociația Learn&Vision”, a transmis IȘJ Cluj.
Ecvilemo rămâne proiectul de suflet al Liceul Teoretic ,,Nicolae Bălcescu", reușind să adune, sub semnul lecturii, elevi și profesori entuziaști de la Vaslui, București, Bacău, Cluj, Buziaș, Galați, Bistrița-Năsăud sau Hunedoara. Am fost impresionați de ideile creative, ingeniozitatea sau de spiritul competitiv de care au dat dovadă.
Citiți monitorulcj.ro și pe Google News
CITEȘTE ȘI: